અમેરિકાને ફરીથી ‘મહાન’ બનાવવાની રટ લઈને બેઠેલા પ્રમુખ ટ્રમ્પે, ચીનની બિનવ્યવહારુ નીતિઓ સામે રણશિંગું ફૂંકીને વૈશ્ર્વિક અર્થતંત્રમાં ઊથલપાથલ ઊભી કરી છે. ચીનની અંદાજિત ૨૦% નિકાસ ૫૦૬ બિલિયન ડૉલરની અમેરિકામાં છે. તેમાં ૧૩૦૦ પ્રોડક્ટ્સ પર ૧૦-૨૫%થી ડ્યૂટી અમેરિકાએ ગત સપ્તાહમાં ઝીંકી. વળતા પ્રહારમાં જ્યાં અમેરિકા અંદાજિત ૧૩૦ બીલીયન ડૉલરનો માલ ચીનમાં મોકલે છે ત્યાં ૫૦ બીલીયન ડૉલરના માલ પર ચાઈનાએ ડ્યૂટી વધારી. સાથે જ યુરોપિયન યુનિયનને પણ સાથ આપવા જણાવ્યું.